तिलका माँझी, जिनका जन्म 11 फ़रवरी 1750 को बिहार के सुल्तानगंज के तिलकपुर गाँव में एक संथाल जनजाति परिवार में हुआ था। वह असल में भारतीय स्वतंत्रता संग्राम के पहले क्रांतिकारी और शहीद हैं। उनका वास्तविक नाम 'जबरा पहाड़िया' था, लेकिन ब्रिटिश सरकार ने उन्हें 'तिलका माँझी' नाम दिया। 'तिलका' का अर्थ पहाड़िया भाषा में गुस्सैल और लाल-लाल आंखों वाला व्यक्ति होता है, जबकि 'माँझी' ग्राम प्रधान को कहा जाता है।

बचपन से ही तिलका माँझी ने अपने आदिवासी समुदाय पर हो रहे अत्याचारों और अंग्रेजों द्वारा जंगलों की लूट को देखा था। उन्होंने आदिवासी समाज को संगठित कर तीर-धनुष जैसे पारंपरिक हथियारों से सुसज्जित सेना बनाई और अंग्रेजों के खिलाफ विद्रोह का नेतृत्व किया। 1770 में आए भीषण अकाल के दौरान, जब लोग भुखमरी से जूझ रहे थे, उन्होंने ईस्ट इंडिया कंपनी का खजाना लूटकर गरीबों में बांट दिया।

1784 में तिलका माँझी ने भागलपुर पर हमला किया और 13 जनवरी 1784 को ताड़ के पेड़ पर चढ़कर अंग्रेज कलेक्टर अगस्टस क्लीवलैंड को तीर से मार गिराया।  इस घटना से ब्रिटिश सरकार हिल गई और उन्होंने तिलका माँझी को पकड़ने के लिए बड़े पैमाने पर अभियान चलाया। अंततः उन्हें गिरफ्तार कर लिया गया और 13 जनवरी 1785 को भागलपुर के चौराहे पर स्थित एक विशाल वटवृक्ष पर सरेआम फांसी दे दी गई। 

तिलका माँझी का बलिदान भारतीय इतिहास का एक गौरवपूर्ण अध्याय है, जो आने वाली पीढ़ियों को स्वतंत्रता और न्याय के लिए संघर्ष करने की प्रेरणा देता है।

अन्याय और शोषण के खिलाफ लड़ने वाले महान संथाली योद्दा बाबा तिलका मांझी को उनके शहादत दिवस पर मैं नमन और विन्रम श्रद्धांजलि अर्पित करता हूं।

#तिलका_मांझी #TilkaManjhi